./data/phi2331/phi028/phi2331.phi028.perseus-lat2.xml
David Magie
nunc quantum ex ephemeride colligi potuit: cum bello Sarmatico iam tribunus transmisso Danuvio multa fortiter fecisset, publice in contione donatus est hastis puris quattuor, coronis vallaribus duabus, corona civica una, vexillis puris quattuor, armillis aureis duabus, torque aureo uno, patera sacrificali quinquelibri una quo quidem tempore Valerium Flaccinum, adulescentem nobilem, parentem Valeriani, e Quadorum liberavit manu  unde illi Valerianus coronam civicamdetulit, verba Valeriani pro contione habita :Suscipe, Probe, praemia pro re publica, suscipe coronamcivicam pro parente quo quidem tempore legionem tertiam eidem addidit, sub testimonio huiusmodi Epistula de legione tertia:Res gestae tuae, Probe carissime, faciunt ut et serius tradere maiores tibi exercitus videar et citotamen tradam, recipe in fidem tuam legionem tertiam Felicem, quam ego adhuc nulli nisi provecto iam credidi; mihi autem eo tempore credita est, quo et mecanosum qui credebat cum gratulatione vidit, sed ego in te non exspecto aetatem, cum et virtutibusfulgeas,et moribus polleas  vestes tibi triplices dari iussi, salarium duplex feci, vexillarium deputavi